Arizona

Arizona, p. 207. Nomen adiectivum: Arizonensis. est civitas in australi occidentalique Civitatum Foederatarum Americae regione sita. Aestate calidissima, hieme lenissima, desertis latis, Valleque Magna innotuit.

Arizona Civitas Angulorum Quattuor appellatur. Novum Mexicum, Utam, Nivatam, Californiam marginat, et Coloratum tangit. Fines etiam cum Sonora et California Inferiore, civitatibus Mexici, habet.

Caput et urbs maxima Phoenix est. Aliae urbes Arizonenses Tucson, Vallis Scotiorum, Mesa, Candelarius, et Pertica Vexillaria sunt.

Civitate facta 14 februario 1912, Arizona duodequinquagesima civitas est. Undequinquaginta annos, ab anno 1863, Arizona territorium Americae erat. Ante hoc, pars territorii Novi Mexici erat.

 Notae 

 Pinacotheca